‎(ซีรีส์จาก NETFLIX)
‎เหล่ากรมทหารปืนใหญ่รักษาพระองค์ ‎วันทยาวุธ!
‎ไม่บ่อยนักที่ ‎สมเด็จพระราชินีนาถเอลิซาเบธที่สอง
‎จะเปิดโอกาสให้โลกได้รับรู้ ‎ความคิดและความรู้สึกของพระองค์
‎แต่ในงานเลี้ยงอาหารกลางวันที่กิลด์ฮอลล์ ‎เพื่อฉลองการครองราชย์ 40 ปี
‎ทรงทำสิ่งนั้น
‎ทุกท่านโปรดยืนแสดงความเคารพ ‎สมเด็จพระราชินี!
‎เสียงของพระองค์ยังแหบพร่าจากการสูดควัน ‎และปร่าจากอาการประชวรไข้หวัด
‎แต่ทรงมีพระปฏิสันถาร ‎ตรงไปตรงมาอย่างที่ไม่เคยปรากฏมาก่อน
‎ด้วยหัวข้อความเศร้าและเสียใจส่วนพระองค์
‎การยอมรับโต้งๆ ถึงความผิดพลาด ‎และช่วงปีที่เลวร้ายของราชวงศ์
‎อาจมองได้ว่าเป็นคำร้อง ‎ขอความเห็นใจและขออภัย
‎หลังจากช่วงเวลาซึ่งเรียกได้ว่า ‎เป็นช่วง 12 เดือนที่ปั่นป่วนอย่างยิ่ง
‎แต่หากความเห็นใจและการให้อภัย ‎จากมวลมหาประชาชน
‎เป็นสิ่งที่ทรงคาดหวัง ‎พระองค์อาจไม่ได้รับสิ่งเหล่านั้น
‎(ศกอันแสนโศก)
‎(เจ้าฟ้าหญิงมาร์กาเร็ต ‎สาส์นส่วนพระองค์)
‎ที่ผ่านไปนั้นคือเพลง "อไบด์ วิธ มี"
‎โดยคณะประสานเสียง คิงส์คอลเลจเคมบริดจ์
‎อำนวยเพลงโดยสตีเฟ่น เคลียบิวรี
‎เป็นเพลงที่เลือกโดยแขกของเราวันนี้ ‎เจ้าฟ้าหญิงมาร์กาเร็ต
‎ทำไมเลือกเพลงน้ีครับ ‎เพลงนี้มีความสำคัญอย่างไร
‎มันเป็นเพลงในโบสถ์ ‎เราคิดว่าทุกคนน่าจะรู้ความหมายของมันอยู่
‎ศรัทธาของเรา
‎หากไร้ศรัทธา คนอาจมองว่าเรายอมแพ้ต่อชีวิต ‎แต่เรายังไม่ยอม
‎ศรัทธาคือสิ่งที่ส่งผลต่อ ‎ทุกการตัดสินใจในชีวิตของเรา
‎หมายถึงในการดำเนินพระกรณียกิจ ‎หรือในการใช้ชีวิตทั่วไปด้วย
‎ถ้ามีพี่สาวเป็นประมุขคริสตจักรแห่งอังกฤษ
‎และอัครศาสนูปถัมภก
‎บางทีเราก็แยกชีวิตสองทางนั้น ‎ออกจากกันได้ลำบาก
‎เพลงต่อไปคือเพลงอะไร
‎พอแล้ว
‎บอกว่าพอแล้ว
‎คิดถึงนะ
‎เพลงที่ผ่านไปนั้นเป็นส่วนหนึ่งจาก ‎"สวอนเลค" ผลงานของไชคอฟสกี้
‎โดยคณะลอนดอนซิมโฟนีออร์เคสตรา
‎อำนวยเพลงโดยอังเดร เพรวิน
‎เพลงนั้นมีความสำคัญอย่างไรครับ
‎เรามีใจรักบัลเลต์เป็นพิเศษมานานแล้ว
‎บางเรื่องเราไม่สามารถบรรยายเป็นคำพูด
‎แต่การเต้นกลับมีภาษาของมันเอง
‎แน่นอนละ เมื่อก่อนเราเองก็ชอบเต้น
‎แม้จะไม่เคยเต้นบัลเลต์
‎ตลอดช่วงเวลานั้นมีคู่เต้นคนโปรดไหมครับ
‎เรื่องนั้นเราไม่มีทางบอกแน่ๆ
‎ถึงอย่างไร กิจกรรมออกแรงแบบนั้น ‎ปล่อยให้เด็กๆ เขาทำกันดีกว่า
‎คนอย่างเราก็เก็บเป็นความทรงจำไป
‎รบกวนพูดถึงเพลงต่อไปด้วยครับ
‎"สตาร์ดัสต์" โดยโฮกี้ คาร์ไมเคิล
‎ท่านเล่นเปียโนเองด้วยใช่ไหมครับ
‎ใช่ เราเรียนมาตั้งแต่เด็ก
‎พี่เราต้องเรียนประวัติศาสตร์รัฐธรรมนูญ
‎เราเรียนเปียโน
‎ดนตรีเป็นรักแรกของท่านหรือเปล่า
‎คนเรามีรักแรกกันหลายครั้ง
‎เมื่ออายุมาถึงวัยหนึ่ง
‎เราก็อดไม่ได้ที่จะหวนกลับไป ‎ครุ่นคิดถึงเรื่องของหัวใจ
‎เป็นการทบทวน
‎และคิดถึงความรักเหล่านั้น
‎ความฝัน ใจปรารถนาในยามเยาว์เหล่านั้น
‎ในบริบทของทั้งชีวิตที่ผ่านมา
‎ก็น่าสนใจเมื่อคิดไปว่าสิ่งใดยังคงอยู่
‎มีบ้างที่คงค้างอยู่ในใจ ‎และกลายเป็นความรักอันยืนยง
‎แต่บางครั้งมันก็ผ่านจางไป
‎จนกระทั่งเรารู้ว่า ‎นั่นอาจไม่ใช่รักแท้ตั้งแต่ต้น
‎แต่ยังโชคดี
‎ดนตรีอยู่ในชีวิตเรามาตลอด ‎และคาดว่าจะยังอยู่ต่อไป
‎เพลงสุดท้ายนี้มีความหมาย ‎ต่อท่านเป็นพิเศษไหมครับ
‎มันมีความหมายพิเศษ ใช่สิ
‎อย่างไรครับ
‎เราบอกแค่นั้นดีกว่า
‎เพลงนี้คือ "สตาร์ดัสต์" โดยโฮกี้ คาร์ไมเคิล
‎จะยังคงอยู่ในใจฉัน
‎ท่วงทำนองละอองดาวนั้น
‎ความทรงจำแห่งรักที่คลาดฝัน
‎(นาวาเอกปีเตอร์ ทาวน์เซนด์ ‎ขอเชิญท่านร่วมงานราตรีสโมสร)
‎(มาร์กาเร็ตที่รัก)
‎(ปีเตอร์ ทาวน์เซนต์ ‎79116 แซงต์เลเฌ่-ออง-อีฟลีน ฝรั่งเศส)
‎มาร์กาเร็ตที่รัก จดหมายฉบับนี้ ‎อาจเป็นการรุกล้ำอย่างร้ายกาจ
‎แทนที่จะเป็นเรื่องไม่คาดฝันน่ายินดี
‎ผมกำลังวางแผนเดินทาง ‎จากอีลเดอฟรองซ์กลับไปเยี่ยมลอนดอน
‎และนึกสงสัยว่าท่านมีแผนหรือไม่
‎ที่จะไปร่วมงานราตรีสโมสร ‎ที่สมาคมคาเลโดเนียนในสัปดาห์หน้า
‎เพื่อเป็นเกียรติต่ออดีตทหาร ‎ซึ่งเคยประจำการบนเรือรบหลวงแวนการ์ด
‎โอ้โฮ ปีเตอร์ ทาวน์เซนต์
‎ใช่
‎น้องได้ข่าวจากเขาครั้งล่าสุดเมื่อไหร่
‎โอ๊ย น่าจะตั้งแต่ 35 ปีที่แล้ว
‎เรือรบหลวงแวนการ์ด ใช่เรือที่น้องกับปีเตอร์…
‎ตกหลุมรักกัน
‎ตอนแรกเรียกว่ารักได้หรือ
‎นั่นคือความรักสิ
‎รักแรกพบเลยทีเดียว
‎ถ้าน้องจะว่าอย่างนั้น
‎น้องว่าอย่างนั้น
‎คนที่น้องรักที่สุดในชีวิต
‎ช่วงที่ไปเยือนแอฟริกาตอนใต้
‎นั่นครั้งแรกที่เราทั้งคู่ได้ไปต่างประเทศ ‎เท่ากับว่าเป็นปี…
‎ปี 1947
‎ฟิลิปเพิ่งขอแต่งงาน พี่ตอบตกลงว่า "รับค่ะ"
‎ท่านพ่อบอกว่า "อย่าเพิ่ง" ‎จับเราขึ้นเรือเยือนประเทศต่างๆ สามเดือน
‎หวังว่าพี่จะได้สติ
‎ไม่มีทางเสียละ
‎ขณะเดียวกัน น้องก็ขาดสติมากขึ้นทุกที
‎ระหว่างขี่ม้ายามเช้า ‎กับอัศวรักษ์สุดหล่อของท่านพ่อ
‎ใช่ อัศวรักษ์สุดหล่อที่แต่งงานแล้ว
‎ปีเตอร์ดูแลม้าได้เก่งมาก
‎ก็น่าจะอย่างนั้น
‎แล้ว
‎คิดว่าเขาต้องการอะไร
‎ป่านนี้คงจะอายุเจ็ดสิบปลายๆ ‎แต่งงานมานานแล้ว
‎ใช่
‎ชีวิตแต่งงานมีความสุขเสียด้วย
‎มีลูกๆ
‎และหลานๆ
‎จะไปรึเปล่านั่น
‎คิดว่าอาจไปนะ
‎ทำไม พี่สนใจทำไมเหรอ
‎เจ้าฟ้าชายแอนดรูว์พ่ะย่ะค่ะ
‎แม่ฮะ
‎ลูกรัก
‎ขอบคุณที่ยอมพบลูก
‎แม่บอกให้เขาเตรียมชาไว้ด้วย
‎แม่อาจอยากดื่มอะไรที่แรงกว่านั้น
‎ลูกมาคุยเรื่องชีวิตคู่
‎ที่จริงลูกก็เห็นใจเธอเรื่องไวแอตต์
‎เขาติดจะเป็นคนหยาบๆ หน่อย ‎แต่แน่นอน เป็นชาวอเมริกัน
‎แต่ลูกก็ประจำการกับกองทัพเรือบ่อยๆ ‎ไม่ประหลาดใจที่ซาราห์จะรู้สึกเหมือนถูกทิ้ง
‎เมื่อพิจารณาดูแล้ว สตีฟก็เป็นผู้ชายที่ใช้ได้
‎แต่เขามามีสัมพันธ์กับภรรยาของลูก
‎ไม่มีแล้วแม่
‎เลิกไปแล้ว
‎ไปจริงๆ
‎ดี
‎แต่ตอนนี้มีคนใหม่
‎เป็นที่ปรึกษาทางการเงิน จอห์น ไบรอัน
‎โอ๊ย คุณพระ
‎ซึ่งกำลังจะมีภาพหลุดออกมาอีก
‎ภาพอะไร
‎แม่ไม่อยากรู้หรอก
‎ภาพจากแซงต์-โทรเปซ์ ทำเรื่องบัดสีเกินจะพูด
‎ถูกพูดถูก แม่ไม่อยากรู้
‎ดูดนิ้วเท้าของซาราห์เลยนะ แม่
‎อะไรนะ
‎ใช่ไหมล่ะ!
‎ใครๆ คอยบอกลูกว่า ‎ลูกชอบแกว่งเท้าหาเสี้ยน
‎แต่อย่างน้อยก็ไม่ได้แกว่งไปเข้าปากใคร
‎นึกภาพออกไหมล่ะ
‎เท้าหล่อนจริงๆ ด้วยนะ
‎ถ้าเขาหิวขนาดนั้น สั่งแซนด์วิชเอาก็ได้
‎หรือสั่งปลาเทร้าต์แทนเท้า
‎เทร้าต์! มุกเด็ดมาก
‎แต่มันเป็นความน่าอับอายขายหน้า
‎ซึ่งทำให้ครั้งนี้
‎ลูกไม่มีทางเลือกอื่นนอกจาก
‎เอ่อ พูดคำที่มีตัวห.
‎หารือรึ
‎หย่อนหนักเป็นเบา
‎หรือขอให้พูดว่า "หน้าที่" จะมากไปไหม
‎หย่าร้างครับ ท่านแม่
‎โอ๊ย ลูกแม่
‎เธอเจอมามากพอแล้ว
‎ลูกก็ไม่โทษเธอ
‎- ลูกโทษพวกเรา ‎- อะไรนะ
‎เราทุกคนรู้ดีว่าจะต้องเจอกับอะไร ‎ตอนรับซาราห์เข้ามาในตระกูล
‎ตอนแรกทุกคนเห็นดีเห็นงาม ‎แม่เห็นชอบมากกว่าใครๆ
‎ใช่
‎แม่มองเธอเป็นคลื่นลูกใหม่
‎ทันสมัย เข้าถึงง่าย เป็นคนสนุกสนาน
‎- เสียงหัวเราะนั่น ‎- ฟังแล้วชวนหัวเราะตาม
‎ใช่
‎แต่บ้านเราก็เป็นแบบเดิมทุกที
‎ทำลายใครก็ตามที่แตกต่างจากเรา
‎ตอนแรกไม่คิดทำหรอก
‎ตอนแรกเราจะหลอกตัวเองว่า ‎เขาเป็นประโยชน์ต่อระบอบ
‎จะมาช่วยเราได้ เป็นอาวุธลับของเรา
‎ทำให้เราดูทันสมัยขึ้น ‎เหมือนคนทั่วไปมากขึ้น เป็น…
‎มนุษย์เดินดิน
‎แต่แล้วเราก็ต้องได้บทเรียนเจ็บปวดอีกครั้ง
‎ไม่มีใครซึ่งมีบุคลิกเป็นตัวของตัวเอง ‎เปล่งประกาย เชาวน์ปัญญา
‎จะมีที่ยืนในระบอบนี้ได้
‎ปีเตอร์ที่รัก ‎ปลื้มใจมากที่ได้ข่าวจากคุณอีกครั้ง
‎และหวังใจว่าจะได้พบคุณในวันที่เจ็ด
‎ขอเตือนให้ระวังว่าจะต้องพบกับ ‎ยายแก่หลังค่อมหนังเหี่ยวอายุ 60
‎แต่สวรรค์ทรงโปรด ‎เวลาที่ผ่านไปนั้นแตะต้องฉันไม่ได้
‎ฉันไม่เคยเปลี่ยนไปแม้แต่น้อย ‎จากที่เราพบกันครั้งสุดท้ายเมื่อปี 1955
‎มาร์กาเร็ต!
‎- มาร์ติน ‎- ทูลกระหม่อม
‎เชิญทางนี้
‎ทรงอาจจำได้ ‎สมัยที่เขาเดินทางกับเราในครั้งนั้น
‎- ยินดีมากที่ได้พบคุณอีกครั้ง ‎- เช่นกัน
‎โรเจอร์ คาร์เตอร์
‎แฮโรลด์ อาร์มสตรอง สก็อตต์
‎- ยินดีมากที่ได้พบคุณอีกครั้ง ‎- เช่นกัน
‎- มาร์คัส มัวร์ ‎- ทูลกระหม่อม
‎และอดีตอัศวรักษ์ประจำราชสำนักในรัชกาลก่อน
‎ทูลกระหม่อม
‎ปีเตอร์
‎เมื่อเต้นรำกับเจ้าหญิงทั้งสองโดยลืมตัวเกินไป
‎ได้ร่วมเฉลิมฉลองกันในครั้งนั้น ‎ผมก็เช่นเดียวกับพวกท่านทุกคน
‎จะไม่มีวันลืมความงาม ‎ของเทือกเขาดราเกนสเบิร์ก
‎น้ำตกวิคตอเรีย
‎ชายหาดงามยาวไร้ผู้คน
‎ร่วมทั้งเมืองพอร์ทเอลิซาเบธ…
‎น้ามาร์โกต์
‎แหม เขาทำให้หน้าหลานมีสีสันขึ้นมาเชียว
‎เขามีชื่อไหมนี่
‎ทิมค่ะ
‎เขาทำให้หลานมีความสุขรึเปล่า
‎รักเขาไหม
‎คิดว่ารักนะคะ
‎ทุกคนไม่เห็นชอบใช่ไหม
‎แทบจะแน่นอน
‎ถ้าอย่างนั้นยิ่งห้ามปล่อยไป
‎สู้เพื่อเขา
‎อ้าว เพลงนี้
‎- เป็นสัญญาณว่าน้าต้องกลับแล้ว ‎- จะรีบกลับแล้วเหรอ
‎จ้ะ ไปก่อนนะหลานรัก
‎เดินทางกลับดีๆ ค่ะ น้ามาร์โกต์
‎เมื่อก่อนเพลงนี้เป็นสัญญาณให้อยู่ต่อ
‎ฉันรู้ แต่ว่า…
‎ผมเกรงว่าจะต้องขอยืนยัน
‎สนุกมาก
‎หวังว่าคงไม่ต้องรออีก 40 ปี ‎กว่าจะได้พบกันอีกครั้งนะ
‎ก็ ปรากฏว่า
‎ผมน่าจะกลับมาลอนดอนอีกในเร็วๆ นี้
‎และมีของที่อยากคืนให้ท่าน
‎จดหมายจากท่าน
‎- อ้อ ‎- ไม่ใช่คืนเพราะไม่ต้องการรับ
‎ผมเก็บไว้อย่างดีทุกฉบับ
‎ทุกครั้งที่อ่านทำให้ผมคิดย้อนถึงเวลานั้น
‎และคิดเสมอว่า "ช่างล้ำค่า"
‎ผมก็แก่ตัวลงทุกวัน หากเกิดเรื่องอะไรขึ้น
‎ผมไม่อยากให้จดหมาย ‎ตกไปเป็นกรรมสิทธิ์ของคนที่ไม่เหมาะสม จึง…
‎ผมคิดว่าให้ท่านเก็บไว้คงดีกว่า
‎คุณช่างคิดรอบคอบจริงๆ
‎ปรากฏว่าฉันก็เก็บจดหมายของคุณไว้เช่นกัน
‎เก็บไว้อย่างดีทุกฉบับ
‎ราตรีสวัสดิ์ค่ะ ปีเตอร์
‎ราตรีสวัสดิ์ ทูลกระหม่อม
‎เจ้าฟ้าหญิงพ่ะย่ะค่ะ
‎สวัสดีจ้ะลูก
‎ท่านแม่
‎อ้าว
‎หนังสือของลูก
‎อ่านเกือบจบแล้ว
‎มีอะไรน่าสนใจอื่นๆ ให้อ่านอีกเยอะด้วย
‎ไม่ต้อง
‎ว่าแต่ว่า…
‎ลูกมาคุยเรื่องของทิม
‎ทิมไหน
‎นาวาโทลอเรนซ์
‎อ้อ
‎ลูกกับเขายัง…
‎ใช่ค่ะ
‎ลูกมาบอกแม่ว่า ‎เราตั้งใจจะอยู่ด้วยกันตลอดไป
‎แบบ จนกว่าความตายจะพรากเราจากกัน
‎อะไรนะ
‎ลูกยังแทบไม่รู้จักเขาเลย
‎เกือบสามปีแล้วแม่
‎ลูกเพิ่งหย่ากับมาร์คไปหมาดๆ
‎แล้วยังสถานการณ์ที่เราเจอกันอยู่ตอนนี้
‎ทุกคนเพ่งเล็งสถาบันกันมาก
‎ไม่คิดเหรอว่ารอไปอีกหน่อยจะดีกว่า
‎- รอรึ ‎- แค่ไม่นาน
‎ลูกจ๊ะ แม่ดีใจที่ลูกมีความสุข
‎แม่รู้ว่าลูกลำบากใจมาก ‎ในช่วงที่จะหย่าร้างกับมาร์ค
‎แต่ในบรรดาตระกูลที่มีในโลกนี้
‎ชะตากำหนดให้ลูกมาเกิดในตระกูลนี้ ‎พร้อมกับทุกสิ่งที่มากับชะตานั้น
‎รวมทั้งการที่แม่ของลูกเป็น ‎ประมุขคริสตจักรแห่งอังกฤษ
‎และการแต่งงานใหม่ ‎เมื่อสามีคนแรกยังมีชีวิตอยู่ ลูกก็รู้ดี
‎นอกจากจะไม่เหมาะสมยังถือเป็นเรื่องต้องห้าม
‎ลูกเป็นคนเดียวที่
‎แม่แทบจะไม่ต้องย้ำเตือนเลยว่า ‎ตระกูลนี้ต้องการอะไรจากเรา
‎ลูกอุทิศตัวให้กับบทบาทนี้แล้ว ‎พยายามปลุกปั้นตัวเองให้เป็นตามคาดหวัง
‎ยกหน้าที่ไว้เหนือสิ่งอื่นใด
‎และบ่อยครั้งก็รวมถึงเสียสละ ‎ความสุขของตัวเองด้วย
‎รับเชิญวันละห้างาน
‎ปีละ 300 วันมาตลอด 24 ปีที่ผ่านมา
‎แต่
‎แม่เอาทุกอย่างในชีวิตลูกไปไม่ได้
‎ลูกจะไม่ยอมยกให้ทุกอย่างด้วย
‎ลูกจะแต่งงานกับทิม
‎เข้าไปเลย เด็กดี
‎- เป็นยังไงบ้าง ‎- ก็ดี
‎- กลับกันดีกว่า ‎- เดี๋ยว
‎ทูลกระหม่อม ตามที่ทรงมีพระประสงค์
‎กระหม่อมจะตามเสด็จทรงม้า ‎ไปยังเกรกาวันลอดจ์ในวันพรุ่งนี้
‎หากอากาศเป็นใจ
‎นาวาเอกปีเตอร์ ทาวน์เซนด์
‎ทูลกระหม่อม
‎กระหม่อมขอขอบคุณในพระกรุณาที่ทรงมี ‎ต่อกระหม่อมที่บัลมอรัล
‎อาจทรงคิดว่าน้ำพระทัยนั้น ‎ผ่านไปโดยไม่ทันสังเกต
‎ขณะที่ทรงฉลองพระองค์ลายพราง
‎ในชุดกระโปรงลายตารางสีเขียว ‎กับเสื้อคลุมผ้าทวีด
‎แต่กระหม่อมสังเกต
‎มาร์กาเร็ตยอดรักของผม
‎ช่างบ้าบิ่นนักที่มาหาผมในห้องทำงานวันนี้
‎ช่างบ้าบิ่นและแสนงดงามอัศจรรย์
‎ผมรักคุณสุดหัวใจ
‎มาร์กาเร็ตยอดรัก
‎ดูเหมือนโลกได้ล่วงล้ำเข้ามา ‎ในสวนอีเดนส่วนตัวของเรา
‎และอยากขัดขวางรักของเราเสียแล้ว
‎เขาจะเนรเทศผม
‎ส่งตัวผมไปประจำที่อื่นราวกับเป็นอาชญากร
‎ผมไม่อยากนึกภาพคุณต้องทรมาน
‎คุณเป็นสิ่งมีชีวิตที่เกิดมาเพื่อมีสุข
‎โปรดรักษาคำสัญญาของเราไว้
‎ขอให้เรามั่นใจต่อกันไว้ ‎ไม่ว่าจะมีอุปสรรคใดก็ตาม
‎มาร์กาเร็ต ผมเขียนจดหมายฉบับนี้ถึงท่าน ‎ด้วยความหนักใจอย่างยิ่ง
‎ผมเพิ่งกลับมาประจำที่บรัสเซลส์ ‎จากการเดินทางทั่วโลกตลอดหนึ่งปี
‎มีผู้หญิงคนหนึ่งชื่อว่ามารี ลูซ
‎ร่วมเดินทางกับผม ‎ในฐานะเลขานุการและช่างภาพส่วนตัว
‎มิตรภาพของเธอถือเป็น ‎หนึ่งในเรื่องน่ายินดีเล็กน้อยในชีวิตผม
‎ผมจึงตัดสินใจขอเธอแต่งงาน
‎ผมเข้าใจความรู้สึกที่การตัดสินใจนี้ ‎เป็นการทรยศต่อท่าน
‎(ไดอาน่า - เฮอร์ทรูสตอรี่) ‎(แอนดรูว์ มอร์ตัน)
‎เดี๋ยวนี้พวกนั้นเรียกว่าเจ้าชายร้ายไร้เสน่ห์
‎นอกจากเรื่องใส่ร้ายป้ายสีโกหกพกลมอื่นๆ
‎ลูกรู้ว่าแม่พยายามมองชีวิตสมรสทั้งสองด้าน
‎แต่ตอนน้ี แม่จะตกลงใจได้หรือยัง
‎ว่าการแยกกันอยู่อย่างเป็นทางการ ‎เป็นทางเดียวที่ยังสมเหตุสมผล
‎ชาร์ลส์
‎ถ้าแค่เข้ากันไม่ได้หรือนอกใจกัน ‎นั่นก็เรื่องหนึ่ง
‎แต่มาให้ร้ายหมายแค้น ‎ในหนังสือของมอร์ตันเล่มนั้น
‎และยังกล้าดียืนยันว่า ‎หล่อนไม่ได้เกี่ยวข้องด้วยเลย
‎ลูกทำตามที่แม่สั่งแล้ว ลูก…
‎ลูกพยายามเข็นให้ผ่านมาได้ 11 ปี ‎แต่เรามาถึงจุดที่…
‎ปีนี้แม่ชินชากับปัญหาชีวิตคู่ของลูกๆ แล้ว
‎แต่ถึงแม้ปัญหาของแอนน์กับแอนดรูว์ ‎จะน่าหนักใจที่สุด
‎ปัญหาของลูกเป็นอีกระดับหนึ่งเลย ‎เพราะลูก ว่าที่กษัตริย์
‎เป็นคนอีกระดับหนึ่ง
‎ในพิธีราชาภิเษก แม่ให้สัตย์สาบาน ‎แบบที่วันหนึ่งลูกต้องทำ
‎ในการพิทักษ์กฎแห่งพระเจ้า
‎และกฎแห่งพระเจ้ากำหนดไว้ว่า ‎เมื่อสมรสแล้วจะต้องครองคู่ตลอดชีวิต
‎แม้ว่าราชนิกูลควรจะต้องสมรส ‎และมีทายาทสืบบัลลังก์
‎การมีชีวิตสมรสแสนสุขนั้น ‎เป็นเรื่องที่ปรารถนา แต่ไม่ใช่เรื่องจำเป็น
‎แม่ยังให้สัตย์สาบานด้วยว่า ‎จะสืบทอดและปกปักรักษาบัลลังก์
‎ไดอาน่าไม่มีวันหยุด ‎จนกว่าจะทำให้ทุกอย่างพังทลายสิ้น
‎นั่นคือสิ่งที่แม่ต้องการเหรอ
‎มันตลกดีใช่ไหมล่ะ
‎หลายปีมานี้ลูกเรียกร้องให้ ‎สถาบันปรับตัวทันสมัยเข้ากับโลกภายนอก
‎ดูอัตราการหย่าร้างของโลก ‎แล้วกลับมาดูเราสิ
‎น้ามาร์กาเร็ต หย่า
‎แอนน์ หย่า
‎ก็ได้
‎แอนดรูว์ อับอายขายหน้า ‎และกำลังจะหย่าเช่นกัน
‎ส่วนลูกติดกับและฝันอยากจะหย่า ‎แต่แม่กลับเอาแต่พูดถึงแบบอย่างทางศีลธรรม
‎ถ้าเราเป็นครอบครัวปกติธรรมดา ‎และมีสังคมสงเคราะห์มาตรวจเยี่ยม
‎เขาคงจับเราเข้าบ้านกำพร้า ‎และลากแม่เข้าคุกแล้ว
‎พอที
‎สุดท้ายก็ได้สถาบันกษัตริย์สมัยใหม่จริง
‎แค่ไม่ใช่ในทางที่หวัง
‎ตอนนี้ทุกอย่างเริ่มกลายเป็น ‎ความล้มเหลวร้ายแรงในการเป็นพ่อแม่
‎แต่เรากับดยุคแห่งเอดินบะระ ‎ย้ำกับลูกๆ อย่างชัดเจนที่สุด
‎ว่าเรามองชีวิตสมรสเป็นเรื่องสำคัญยิ่ง
‎พ่อเห็นใจอย่างที่สุด
‎ลูกสาวของพ่อเองก็หย่าร้าง
‎ลูกชายแยกกันอยู่กับภรรยา
‎เราทำได้แค่ขอพรชี้นำจากพระเจ้า
‎เรื่องกลายเป็นแบบนี้ได้อย่างไรกัน
‎คนรุ่นเราถูกเลี้ยงมาให้เชื่อว่า ‎ชีวิตสมรสคืออุดมคติดีงาม
‎และการหย่าคือปัญหา
‎แต่เด็กรุ่นนี้…
‎ใช่
‎แต่เจ้าฟ้าทั้งสองยังไม่ได้แยกกันอยู่
‎ยังมีหวังที่จะกลับคืนดีกันได้
‎และเราทุกคนภาวนาให้เป็นอย่างนั้น
‎ถูกแล้ว
‎ภาวนาทุกวัน
‎มีรายงานว่าเกิดเหตุเพลิงไหม้ ‎ที่พระราชวังวินด์เซอร์…
‎พยานที่เห็นเหตุการณ์คนหนึ่ง ‎กล่าวว่าเห็นประกายไฟและควัน
‎จากหลังคาปีกอาคารส่วนตะวันออกเฉียงเหนือ
‎สมเด็จพระราชินีนาถ ‎ทรงติดตามสถานการณ์อย่างใกล้ชิด
‎และเข้าใจว่าทรงกำลังมุ่งหน้าไปยังที่เกิดเหตุ
‎วังนั้นติดไฟราวกับเป็นกลักไม้ขีด
‎นั่นคือคำของผู้สังเกตการณ์ไฟไหม้
‎ซึ่งแม้หน่วยดับเพลิงจะพยายามอย่างหนัก
‎ก็ยังไม่มีวี่แววว่าจะควบคุมเพลิงได้
‎ปีกตึกด้านเหนือทั้งหมดกำลังถูกเพลิงเผา
‎คณะดับเพลิงทำงานเต็มที่ ‎ในการสกัดไม่ให้เพลิงลุกลาม
‎และทำลายสมบัติแห่งชาติ ‎อันประเมินค่าไม่ได้ของสหราชอาณาจักร
‎ผ่านมาแล้วหกชั่วโมงตั้งแต่ไฟเริ่มไหม้
‎ตัวพระราชวังวินด์เซอร์ด้านซ้ายมือ ‎ส่วนใหญ่ยังติดไฟ
‎ยังคงลุกไหม้อยู่
‎รายงานแจ้งว่าภายในนั้นเสียหายอย่างมหาศาล
‎เพดานถล่ม สมบัติเสียหายจากควัน เปลวเพลิง ‎รวมทั้งจากน้ำที่ใช้ดับไฟ
‎ผมได้คุยกับข้าราชสำนักคนหนึ่ง
‎ถามว่าทรงรู้สึกอย่างไรกับเรื่องที่เกิดขึ้น
‎และทรงมีอารมณ์เช่นไร ‎เขาตอบว่าทรงเป็นเหมือนมารดาทุกคน
‎ที่ยืนมองบ้านตัวเองถูกไฟไหม้
‎เห็นได้ชัดว่าทรงเสียพระทัยอย่างหนัก
‎คนต่างอึ้งกับเรื่องที่เกิดขึ้นจนพูดไม่ออก
‎ภาพเรมแบรนดท์ล่ะ
‎รอด
‎รูเบนส์
‎รอด ขอบคุณพระเจ้า
‎เลโอนาร์โดก็รอด
‎แต่น่าเศร้าที่มากกว่าหนึ่งร้อยห้อง
‎รวมทั้งโถงพระที่นั่งใหญ่เก้าห้อง พังไม่เหลือ
‎แล้วห้องพระที่นั่งสีชาดล่ะ
‎ถามได้ไหม
‎แปลกใจที่คุณยังจำได้
‎ผมต้องจำได้อยู่แล้ว
‎วันนั้นทุกคนแห่กันไปลอนดอน ‎เพื่อทำพิธีอะไรสักอย่าง
‎มีพิธีนมัสการวันพฤหัสบดีที่โบสถ์เซนต์พอล
‎ทำให้เราได้อยู่กันตามลำพัง
‎เราอยู่ด้วยกันตลอดบ่ายในห้องสีชาด
‎ดื่มด่ำกับบทสนทนา
‎ใช่
‎เราคุยเรื่องอะไรกันนักหนา
‎คุยทุกเรื่องแต่หาสาระอะไรไม่ได้กระมัง
‎ไม่ใช่หาสาระไม่ได้
‎จำได้ว่าเราตื่นเต้น ‎กับการวางแผนอนาคตชีวิตเรา
‎ด้วยความมั่นใจและมุ่งมั่นนัก
‎ซึ่งก็เหมือนกับแผนเหล่านั้น
‎เกรงว่าห้องสีชาดไม่ได้รอดออกมาด้วย
‎น่าเศร้า
‎จริง
‎ฉันอยากรู้
‎ทำไมคุณถึงเขียนจดหมายถึงฉัน ‎ทั้งที่ผ่านมานานขนาดนี้
‎ไม่มีใครอยู่ค้ำฟ้า
‎ไม่นานมาน้ี หมอประจำตัวของผม ‎เพิ่งย้ำเตือนเรื่องนั้น
‎โธ่
‎ปีเตอร์ ฉันเสียใจด้วยจริงๆ
‎ในจังหวะใกล้ๆ กันนั้น ‎ผมได้ฟังสัมภาษณ์ทางวิทยุของคุณ
‎และผมก็คงอยากรู้ว่า
‎ความรักของเรา
‎เมื่อนับบริบทของทั้งชีวิตที่ผ่านมา
‎เป็นเพียงความรักชั่วครู่ชั่วยาม…
‎หรือรักที่ยืนยง
‎เผชิญกับการข้อกังขาอย่างหนักว่า ‎ใครจะรับค่าใช้จ่ายเรื่องการซ่อมพระราชวัง
‎สส.ฝ่ายแรงงานกล่าวว่า ‎ไม่ควรเป็นภาระของประชาชนผู้เสียภาษี
‎แต่พระราชินีควรรับค่าใช้จ่ายซ่อมแซมเอง
‎สถาบันกษัตริย์ไม่ควรเป็นระบอบ ‎ซึ่งเอาแต่ได้ทางเดียว
‎ให้พวกเราผู้เสียภาษีรับค่าใช้จ่าย
‎แต่ตัวพวกเขาเองกลับไม่ยอมจ่ายภาษี
‎ทั้งตัวพระราชวังและสมบัติในนั้น ‎ไม่มีการประกันอัคคีภัยไว้
‎จังหวะตอนนี้ดีหรือแย่
‎อาจจัดตั้งขึ้น มีการเสนอตัวช่วย…
‎จังหวะแย่ที่สุดเท่าที่จะแย่ได้
‎รู้หรือยังว่าเกิดขึ้นได้อย่างไร
‎เจ้าอุปมาชั้นเยี่ยม
‎หมายถึง ไฟน่ะ
‎ฟิวส์ของไฟสปอตไลท์ระเบิดอะไรอย่างนั้น
‎ในหอสวดมนต์ส่วนตัว ไม่มีลับลมคมใน
‎หรือว่ามี
‎เหมือนพวกนิยาย
‎สืบสวนปริศนาของอกาธา คริสตี้
‎เราจินตนาการว่ามีผู้ต้องสงสัยได้มากมาย
‎แต่ละคนล้วนมีแรงจูงใจอยากเผาที่นั่นให้ราบ
‎ใครกัน
‎คนแรกก็เพื่อนบ้านน้อง
‎ไดอาน่ารึ
‎คับข้องใจเพราะถูกทอดทิ้งมาหลายปี
‎จนกระทั่งตัดสินใจลงมือด้วยตัวเอง
‎แต่การวางเพลิงอาจไม่รุนแรงพอสำหรับหล่อน
‎คงอยากให้เป็นระเบิดปรมาณูมากกว่า
‎ไม่ใช่ว่าทิ้งระเบิดไปแล้วเรียบร้อยหรือไง
‎แอนดรูว์ ดยุคแห่งยอร์ก
‎โกรธเคืองแม่ตัวเอง
‎เพราะหลอกให้เขาเชื่อมาทั้งชีวิต
‎ว่าเขาเป็นคนมีเสน่ห์เกินต้าน ‎และไร้ซึ่งจุดอ่อนใดๆ
‎เพียงเพื่อจะค้นพบว่าบทบาทแท้จริง ‎คือต้องอยู่ให้อับอายขายหน้า
‎ฉัน
‎เธอน่ะรึ
‎ไม่คิดว่าน้องมีเหตุผลที่อยากจะเผาบ้านของพี่ทิ้งรึ
‎เธอจะทำไปทำไมกัน
‎เพราะสิ่งที่พี่พรากไปจากชีวิตของฉัน
‎ปีเตอร์ ทาวน์เซนด์
‎อะไรนะ
‎หากไร้ซึ่งแสงตะวันและน้ำ…
‎พืชผลไม่มีทางงอกงามได้
‎ลิลิเบท
‎ขอถามหน่อย มีกี่ครั้งที่ฟิลิปยื่นมือเข้ามา
‎สกัดแทรกยามที่พี่ทำเองไม่ได้
‎ยืนหยัดเข้มแข็งยามที่พี่ไม่อาจยืนไหว
‎โกรธเคืองยามที่พี่ไม่อาจทำได้
‎เด็ดขาดยามที่พี่ตัดใจไม่ลง
‎กี่ครั้งกี่หนที่พี่ขอบคุณพระเจ้าที่มีเขาอยู่เคียงข้าง
‎และคิดในใจว่าถ้าไม่มีเขา ‎คงไม่มีวันทำได้ คิดบ่อยแค่ไหน
‎ปีเตอร์เป็นแสงตะวันของฉัน
‎เป็นน้ำหล่อเลี้ยงใจ
‎แต่พี่พรากเขาไปจากฉัน
‎พี่ปฏิเสธในฐานะของราชินี ไม่ใช่ในฐานะพี่
‎เหตุผลอะไรก็ไม่สำคัญ ‎สิ่งสำคัญคือข้อห้ามของพี่
‎ข้อห้ามซึ่งบังเอิญว่าพี่กำลังผ่อนให้กับแอนน์
‎- มันไม่เหมือนกัน ‎- ไม่เหมือนกันตรงไหน
‎แอนน์เป็นเจ้าหญิงเชื้อพระวงศ์ซึ่ง ‎ไม่มีทางได้ขึ้นครองราชย์เหมือนกับฉัน
‎นาวาโทลอเรนซ์เป็นอัศวรักษ์ของวัง ‎กำลังจะสมรสกับสาวสูงศักดิ์กว่าตนจนเกินงาม
‎ปีเตอร์ก็เคยเป็นอัศวรักษ์ของวัง ‎หวังว่าจะสมรสกับสาวสูงศักดิ์กว่าตนจนเกินงาม
‎แอนน์กับนาวาโทลอเรนซ์รักกัน ‎ฉันกับปีเตอร์ก็รักกัน
‎ในทั้งสองกรณี มีฝ่ายหนึ่งเคยหย่าร้าง
‎สถานการณ์เหมือนกันในทุกทาง ‎ผิดกันแค่ผลลัพธ์สุดท้าย
‎แอนน์ได้รับอนุญาตให้แต่งกับเขา
‎ฉันไม่ได้สิทธิ์น้ัน
‎เรื่องของแอนน์จบอย่างมีความสุข
‎เรื่องของฉันไม่ใช่อย่างนั้น
‎ถึงอย่างนั้น แม้จะผ่านมาแล้ว 40 ปี
‎พี่ยังไม่สามารถทำใจรับรู้เรื่องที่เกิดขึ้นกับฉัน
‎และบทบาทของพี่ในความทุกข์นั้น
‎ขอบใจจ้ะ เพ็กกี้
‎- สมเด็จ ‎- ท่านแม่
‎แม่แปลกใจนะ คนมาบอกว่าลูกไม่สบาย
‎- แค่เป็นหวัด ‎- ได้ยินว่าเป็นไข้
‎ในกรณีนั้น สิ่งเดียวที่ควรทำคือนอนพักเสีย
‎วันนี้เป็นงานเลี้ยงอาหารกลางวันที่ฉลองให้ลูก
‎- ลูกยกเลิกไม่ได้ ‎- ได้สิ
‎แต่ลูกไม่อยากยกเลิก
‎แม่ได้อ่านร่างสุนทรพจน์ของลูกแล้ว
‎รู้นี่ว่าเราต้องถามตัวเองสามข้อเสมอ
‎จำเป็นต้องพูดไหม
‎จำเป็นต้องพูดตอนนี้หรือไม่
‎จำเป็นต้องพูดเองหรือเปล่า
‎และการบรรยายถึงปีนี้ด้วยคำว่า ‎"ศกอันแสนโศก" นี่น่ะ
‎คนเขาจะทักเอาได้
‎ไม่ใช่แค่เพราะเลี่ยงไปใช้คำโบราณบีบหัวใจด้วย
‎ประเด็นอยู่ตรงไหน
‎ประเด็นของแม่คือ ‎ไหนๆ ก็จะใช้ภาษาโบราณกันแล้ว
‎ต้องเป็น "กาลัญญุตา"
‎เวลาผ่านมาแล้วก็ผ่านไป ‎ผู้คนจะใช้ชีวิตต่อแล้วลืมไปเอง
‎แต่หากไปพูดทางการแบบนี้ ‎คนจะไม่มีทางลืม
‎ยังไม่นับเรื่องที่ ‎มันเป็นคำแถลงที่แฝงความรู้สึกส่วนตัว
‎- ซึ่งพวกเราไม่ทำกัน ‎- ท่านแม่…
‎แถมยังอาจถูกนำไปตีความ
‎เป็นการยอมรับข้อบกพร่องของเรา ‎ยิ่งจะทำให้ถูกโจมตีหนักขึ้นอีก
‎แต่ปีนี้ถือเป็นปีที่เลวร้ายที่สุดในรัชสมัย ‎ทิ้งห่างจากปีอื่นๆ ไปไกล
‎อาจจะเลวร้ายที่สุดในชีวิตด้วยซ้ำ ‎ลูกยินดีให้ประชาชนรับรู้
‎รับรู้อะไร รู้ว่าพระราชินีกำลังเศร้าหดหู่น่ะรึ
‎รู้ว่าลูกก็เป็นมนุษย์ที่มีหัวจิตหัวใจ
‎และไม่แน่ ลูกอาจจะ… ‎พวกเราอาจจะบกพร่องในหน้าที่ของตระกูล
‎เราควรจะต้องขอโทษพวกเขา
‎ขอโทษงั้นรึ
‎คำนั้นไม่ควรอยู่ในคลังศัพท์ของลูกด้วยซ้ำ
‎สถาบันกษัตริย์เป็นส่วนเดียวของรัฐธรรมนูญ
‎ซึ่งมีปัจจัยความศักดิ์สิทธิ์มาเกี่ยวข้อง
‎ยามที่เป็นผู้ครองมงกุฎ ‎เท่ากับเราเปลี่ยนสถานะไปแล้ว
‎คำขอโทษไม่เพียงแต่จะลบหลู่เกียรติตัวเอง ‎แต่หลู่เกียรติของพระผู้เป็นเจ้า
‎ซึ่งประสงค์ให้ลูกดำรงตำแหน่งที่ครองอยู่นี้
‎แม่ไม่คิดว่าพูดแล้วจะมีประโยชน์อะไรขึ้นมา
‎มีสิ
‎อย่างน้อยจะได้สบายใจ
‎เขาทำตามประสงค์ของพระเจ้า ‎อย่างไร้ที่ติที่สุดเท่าที่มนุษย์คนหนึ่งจะทำได้
‎ตลอด 40 ปีที่ผ่านมา
‎เขาได้รับสิทธิ์พูดอะไรก็ได้ที่อยากพูด
‎หน้าที่ของเราคือต้องเป็นกำลังใจให้
‎โดยไร้เงื่อนไข
‎- ท่านคิดอะไรแบบนั้นตั้งแต่เมื่อไหร่กัน ‎- เขาคิดแบบนั้นมาตั้งแต่วันแรก
‎ตั้งแต่วันแรก
‎เอาละ ขอประทานอนุญาต
‎เราต้องไปที่กิลด์ฮอลล์
‎เหล่ากรมทหารปืนใหญ่รักษาพระองค์ ‎วันทยาวุธ!
‎ทุกท่านโปรดยืนถวายความเคารพ ‎สมเด็จพระราชินีนาถ
‎ท่านนายกเทศมนตรี
‎การฉลองวันครบรอบใดๆ
‎ล้วนเป็นช่วงเวลาให้หวนย้อนคิดทบทวน
‎แต่จากเหตุการณ์ที่เกิดขึ้น ‎ในช่วง 12 เดือนที่ผ่านมานั้น
‎ข้าพเจ้าอาจมีเรื่องต้องทบทวนมากกว่าใคร
‎ปี 1992 หาใช่ปีซึ่ง
‎ข้าพเจ้าจะหวนคิดถึงด้วยความยินดีปรีดา
‎เพราะนี่กลายเป็นศกอันแสนโศก
‎ไม่มีสถาบันไหนจะสูงส่งเกินคำวิจารณ์
‎และสมาชิกในสถาบันนั้นก็เช่นกัน
‎มาตรฐานอันสูงส่งซึ่งประชาชน ‎คาดหวังจากสถาบันกษัตริย์
‎ต้องเป็นมาตรเดียวกับที่เราใช้ ‎คาดหวังจากตัวเองด้วย
‎หากเราไม่สามารถยอมรับความผิดพลาดในอดีต
‎เราจะหวังใจในความปรองดองกันได้อย่างไร
‎วันนี้
‎ข้าพเจ้าขออนุญาต ‎ให้เกียรติสมาชิกในครอบครัวของข้าพเจ้า
‎ตลอดเวลา 40 ปีที่ข้าพเจ้าได้ครองราชย์
‎พวกเขาถือว่าเป็น
‎แสงตะวันและน้ำหล่อเลี้ยงใจ
‎จากการเสียสละทั้งหมดของพวกเขา…
‎หรือที่จริง รวมถึงทุกคนที่นี่
‎ซึ่งคำภาวนาและคำอวยพร
‎เป็นเครื่องหล่อเลี้ยงให้กำลังใจแก่ข้าพเจ้า
‎ตลอด 40 ปีที่ผ่านมา
‎ข้าพเจ้าขอขอบคุณ
‎ทุกท่านโปรดยืนถวายความเคารพ ‎สมเด็จพระราชินีนาถ
‎ศกอันแสนโศกงั้นรึ
‎ก็มันเป็นอย่างนั้นของทุกคนจริงๆ
‎และพี่เข้าใจแล้วว่าส่วนใหญ่เป็นความผิดพี่
‎ขอบอกให้ชัดๆ
‎ไม่มีใครโทษพี่หรอก
‎ใช่ที่ไหน ทุกคนโทษพี่กันตลอดเวลา
‎และก็มีสิทธิ์จะโทษด้วย
‎ระบอบน้ีเอื้อประโยชน์ ‎ให้กับประมุขของประเทศมากที่สุด
‎แต่โหดร้ายต่อทุกคนที่เหลือ
‎มันก็โหดร้ายกับพี่
‎แต่นั่นมาพร้อมตำแหน่ง ต้องยอมรับ
‎ขอบคุณนะ พรุ่งนี้มากินมื้อเที่ยงด้วยกันสิ
‎เผื่อจะได้ดื่มให้กึ่ม
‎มองทุกอย่างให้เป็นเรื่องเล็ก
‎ทั้งไฟไหม้ ตำแหน่ง
‎ลูกๆ
‎ปีเตอร์ ทาวน์เซนด์
‎พี่อยากไป
‎แต่น่าเสียดาย ต้องไปเปิดนิคมธุรกิจที่คาร์ไลล์
‎- แล้วไปต่อที่เพนริธ ‎- โอ๊ย!
‎งานสมาคมปกป้องดินแดนสกอตแลนด์
‎แล้วไปเคิร์กบี้ สตีเฟนในคัมเบรีย ‎เยี่ยมชมโรงงานบริษัทเฮเรดิตี้ส์
‎ถ้าอย่างนั้นฉันก็ต้องเมาคนเดียว
‎กับรัม
‎รัมเหรอ
‎ทำไมดื่มเหล้ารัมอย่างกับเป็นโจรสลัด
‎ไม่ใช่! เจ้ารัม!
‎หมาของฉันไง
‎อ้าว
‎ตลกดีนะ
‎พี่ก็อยู่กับบรั่นดีและเชอร์รี่
‎แปลว่าเราเป็นคนยังไงกัน
‎ราตรีสวัสดิ์ ลิลิเบท
‎ยังไงน้องก็รักพี่
‎พี่ก็รักเธอ
‎รักมาก
‎โอ๊ย พูดเป็นชนชั้นกลาง ‎สัญญานะว่าเราจะไม่พูดกันแบบนี้อีก
‎ตลอดกาล
‎- ราตรีสวัสดิ์ ‎- ราตรีสวัสดิ์
‎(นาวาเอกปีเตอร์ ทาวน์เซนด์ ‎ชาตะ 1914 - มรณะ 1995)
‎คำบรรยายโดย ศันสนีย์ โอบอ้อม